**5. pielikums**

**Projekts**

**LĪGUMS Nr. \_\_\_\_\_\_\_\_\_\_\_\_**

par būvprojekta izstrādi

Siguldā 2018.gada \_\_\_. \_\_\_\_\_\_\_\_\_\_\_\_\_\_\_\_\_

**SIA „Siguldas slimnīca”**, reģistrācijas Nr.40003124730, juridiskā adrese: Lakstīgalas iela 13, Sigulda, Siguldas novads, LV – 2150, kuru pamatojoties uz statūtiem, pārstāv **valdes loceklis** **Valdis Siļķe** (turpmāk tekstā – Pasūtītājs ), no vienas puses, un

\_\_\_\_\_\_\_\_\_\_\_\_\_\_\_\_\_\_\_\_, reģistrācijas Nr.\_\_\_\_\_\_\_\_\_\_\_\_\_\_\_\_, juridiskā adrese \_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_personā, kurš (-a) rīkojas pamatojoties uz \_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk tekstā – Izpildītājs), no otras puses,

abi kopā (turpmāk tekstā saukti Puses)

ERAF līdzfinansētā projekta “Siguldas slimnīcas veselības aprūpes infrastruktūras atjaunošana”

(Nr. 9.3.2.0/18/I/001) ietvaros un pamatojoties uz iepirkuma **„Būvprojekta “Siguldas slimnīcas Aprūpes nodaļas atjaunošana” izstrāde un autoruzraudzība ”** ar identifikācijas Nr. RRS 2018/4-ERAF rezultātiem un iepirkumam iesniegto Izpildītāja piedāvājumu, noslēdz šādu līgumu (turpmāk – Līgums):

1. **Līguma priekšmets**
   1. Pasūtītājs pasūta un Izpildītājs apņemas **izstrādāt un saskaņot būvprojektu “Siguldas slimnīcas Aprūpes nodaļas atjaunošana”** (turpmāk tekstā –Būvprojekts un Pakalpojums), saskaņā ar Izpildītāja iesniegto Finanšu piedāvājumu (Līguma \_\_\_.pielikums) un Tehnisko piedāvājumu (Līguma \_\_\_.pielikums) un šī Līguma nosacījumiem.
   2. Būvprojektu izstrādā un saskaņo atbilstoši Latvijas Republikas Būvniecības likumam, Ministru kabineta 2014.gada 19.augusta noteikumiem Nr.500 „Vispārīgie būvnoteikumi” un citiem normatīvajiem aktiem, kas reglamentē un ir attiecināmi uz Būvprojekta izstrādi.
   3. Būvprojekts pāriet Pasūtītāja īpašumā ar brīdi, kad Puses vai to atbildīgie pārstāvji ir parakstījuši Būvprojekta pieņemšanas – nodošanas aktu un Pasūtītājs veicis Līguma summas samaksu Izpildītājam.
2. **Līgumcena**
   1. Pasūtītājs samaksā Izpildītājam Līgumcenu EUR \_\_\_\_\_\_\_\_\_\_\_\_\_\_\_\_\_\_\_\_\_\_ (summa vārdiem) bez PVN. PVN nav Līguma priekšmeta daļa un tas tiek maksāts maksāšanas brīdī saskaņā ar normatīvajos aktos noteikto kārtību.
3. **Pakalpojuma izpilde un Pušu sadarbība**
   1. Visa veida paziņojumi, rīkojumi, apstiprinājumi, apliecinājumi, saskaņojumi un lēmumi, kas attiecas uz Līgumu, ir jānoformē rakstveidā.
   2. Par apstākļiem, kas var ietekmēt Pakalpojuma kvalitāti, termiņus vai Līguma izpildi, Izpildītājs, ne vēlāk kā 5 (piecu) dienu laikā no brīža, kad uzzina (vai tam vajadzēja uzzināt) par šiem apstākļiem, brīdina Pasūtītāju.
   3. Izpildītājs pēc Līguma parakstīšanas, bet ne vēlāk kā līdz Pakalpojuma uzsākšanas brīdim, iesniedz vispārējās civiltiesiskās atbildības apdrošināšanas polises kopiju un maksājumu apliecinoša dokumenta kopiju. Minētai apdrošināšanas polisei jābūt noslēgtai atbilstoši Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.
   4. Ja Izpildītājs neiesniedz Līguma 3.3.punktā norādīto dokumentu, tad Pasūtītājs ir tiesīgs vienpusēji izbeigt šo Līgumu un saņemt no Izpildītāja līgumsodu 10% apmērā no Līguma summas.
   5. Pasūtītājs un Izpildītājs nepieciešamības gadījumā tiekas apspriedēs, lai risinātu jautājumus, kas saistīti ar šī Līguma izpildi.
   6. Apspriedes tiek protokolētas no Pasūtītāja puses un protokolus paraksta abu Pušu pilnvarotie pārstāvji. Protokoli tiek izsniegti abām pusēm.
   7. Pakalpojuma veikšanai Izpildītājs piesaista iesniegtajā iepirkuma piedāvājumā minēto personālu. Personāla maiņa Izpildītājam rakstveidā jāsaskaņo ar Pasūtītāju. Izpildītājam jānodrošina, lai jaunā personāla kvalifikācija būtu tāda pati vai augstāka kā iepriekšējam personālam.
   8. Pasūtītājs par kontaktpersonu Līguma darbības laikā nozīmē \_\_\_\_\_\_\_\_\_\_\_\_\_\_\_\_\_\_\_.
   9. Izpildītājs par kontaktpersonu Līguma darbības laikā nozīmē\_\_\_\_\_\_\_\_\_\_\_\_\_\_\_\_\_\_.
4. **Līguma izpildes termiņi**
   1. Līgums stājas spēkā no tā parakstīšanas dienas un ir spēkā līdz saistību izpildei.
   2. Izpildītājs iesniedz Pasūtītājam izstrādātu un būvvaldē apstiprināto Būvprojektu ne vēlāk kā **10 (desmit) nedēļu** laikā no līguma spēkā stāšanās dienas. Līguma izpildes termiņš ir sadalīts posmos:
      1. **2 (divas) nedēļas -** Būvprojekta minimālā sastāva sagatavošana un iesniegšana būvvaldē;
      2. **8 (astoņas) nedēļas -** Būvprojekta izstrāde, tai skaitā būvprojekta saskaņošana ar Pasūtītāju. Šajā termiņā tiek iekļauts laiks ­- 2 (divas) nedēļas- būvprojekta būvekspertīzes veikšanai, kuru pasūta un apmaksā Pasūtītājs.
   3. Izpildītājam iesniedzot saskaņošanai Būvprojektu, jāsniedz Pasūtītājam  3 (trīs) darba dienu laikā informācija par saskaņošanas rezultātiem.
   4. Izpildītājs sniedz atbildes uz Pasūtītāja uzdotajiem jautājumiem un bez maksas labo kļūdas un trūkumus iesniegtajā dokumentācijā arī pēc projekta apstiprināšanas būvvaldē - līdz būves pieņemšanai ekspluatācijā, bet ne ilgāk kā 2 (divus) gadus pēc būvprojekta apstiprināšanas.
5. **Pakalpojuma pieņemšanas – nodošanas kārtība**
   1. Būvprojekta nodošana Pasūtītājam notiek ar pieņemšanas – nodošanas aktu, kuru paraksta Izpildītāja pārstāvis un Pasūtītājapārstāvi.
   2. Pasūtītājs saņemto dokumentāciju izskata 3 ( trīs) darba dienu laikā. Ja nav pretenziju un pasūtītājs atzīst Pakalpojumu par izpildītu, tad paraksta pakalpojuma pieņemšanas - nodošanas aktu.
   3. Pasūtītājam ir tiesības neparakstīt Pakalpojuma pieņemšanas - nodošanas aktu, ja ir iebildumi par tā atbilstību šim Līgumam, tā pielikumiem, normatīvo aktu prasībām un/vai nav iesniegti visi nepieciešamie dokumenti kas dod iespēju pārbaudīt. Pretenziju gadījumā Pasūtītājs iesniedz Izpildītājam rakstisku un motivētu atteikumu pieņemt Pakalpojumu (defektu aktu), norādot atteikuma iemeslus.
   4. Līguma 5.6.puntā noteiktajā gadījumā Izpildītājs norādītos trūkumus un nepilnības novērš norādītajā termiņā un uz sava rēķina. Pēc trūkumu un nepilnību novēršanas tiek veikta atkārtota Pakalpojuma nodošana Pasūtītājam.
   5. Pakalpojuma pieņemšana no Pasūtītāja puses, nekādā veidā neatbrīvo Izpildītāju no atbildības par Pakalpojuma kvalitāti un tajā ietvertajiem risinājumiem.
   6. Ja pēc pieņemšanas - nodošanas akta parakstīšanas par izstrādāto Būvprojektu tiek saņemts negatīvs ekspertīzes lēmums, konstatētas nepilnības, neskaidrības, pretrunas, kļūdas vai citi trūkumi vai neatbilstības, Izpildītājs tās nekavējoties izlabo uz sava rēķina.
   7. Izpildītājs nodod izstrādāto Būvprojektu ekspertīzes veikšanai papīra formātā un digitāli PDF un DWG formātā
   8. Pakalpojums tiek uzskatīts par pabeigtu tikai tad, kad Izpildītājs saņem pozitīvu būvprojekta ekspertīzes slēdzienu un tas apstiprināts Būvvalde.
   9. Par ekspertīzes uzsākšanas brīdi tiek uzskatīts Būvprojekta eksperta izdots apliecinājums par būvprojekta saņemšanu ekspertīzei.
   10. Izstrādāto Būvprojektu, atbilstoši spēkā esošiem normatīvajiem aktiem un saskaņā ar Līguma nosacījumiem Izpildītājs nodod Pasūtītājam \_\_\_\_\_\_ izdrukātos eksemplāros un 1 (vienu) eksemplāru digitālā formātā CD (teksti *doc*, rasējumi *dwg*, tabulas *xls* formātā).
6. **Maksājumu kārtība un dokumenti**
   1. Par paveikto Pakalpojumu maksājumi tiek veikti šādos posmos:
      1. 20 (divdesmit) % starpmaksājums pēc būvvaldē saskaņota Būvprojekta minimālā sastāvā;
      2. 40 (četrdesmit) % starpmaksājums pēc Būvprojekta saskaņošanas ar Pasūtītāju un pirms nodošanas ekspertīzei;
      3. 40 (četrdesmit) % gala maksājums pēc visu darbu pabeigšanas un nodošanas pasūtītājam.
   2. Par paveikto Pakalpojumu Izpildītājs iesniedz pieņemšanas – nodošanas aktu un rēķinu 3 (trīs) eksemplāros (turpmāk tekstā – samaksas dokumenti).
   3. Rēķinā tiek norādīts Pakalpojuma nosaukums, cena *eiro*, PVN likme un kopējā cena ar PVN. Rēķinā obligāti jānorāda Līguma numurs, ERAF līdzfinansētā projekta nosaukums “Siguldas slimnīcas veselības aprūpes infrastruktūras atjaunošana” (projekta Nr. 9.3.2.0/18/I/001).
   4. Pasūtītājs neapmaksās nepareizi noformētu Pakalpojuma rēķinu.
   5. Visus maksājumus veic ar pārskaitījumu 30 (trīsdesmit) dienu laikā no brīža, kad Pasūtītājs ir saņēmis pareizi noformētus samaksas dokumentus. Samaksu par Pakalpojuma izpildi Pasūtītājs pārskaita uz Izpildītāja norādīto kontu.
   6. Līgumā noteiktais maksājums ir uzskatāms par izpildītu dienā, kad maksājums ir pārskaitīts no Pasūtītāja bankas kontā.
7. **Līgumsodi**
   1. Pakalpojuma izpildes, būvdarbu un ekspluatācijas laikā konstatētās kļūdas un trūkumi Izpildītāja sagatavotajos dokumentos Izpildītājam jālabo uz sava rēķina.
   2. Izpildītājs maksā līgumsodu šādos gadījumos un apmēros:
      1. par Līgumā atrunātās apdrošināšanas civiltiesiskās atbildības polises kopijas laicīgu neiesniegšanu Pasūtītājs ir tiesīgs piemērot Izpildītājam līgumsodu 10% apmērā no Līgumcenas;
      2. par Pakalpojuma noteikto termiņu neievērošanu 0,5% no Līgumcenas par katru nokavēto dienu, bet ne vairāk kā 10% no Līgumcenas;
   3. Līgumsoda samaksa neatbrīvo Izpildītāju no atbildības par Pakalpojuma izpildi. Termiņš Pakalpojuma pabeigšanai tiek noteikts līgumā, bet, ja tas tiek pagarināts, tad tiek noslēgta papildus vienošanās pie līguma.
   4. Pasūtītājs maksā līgumsodu par Izpildītājam pienākošos maksājumu neveikšanu līgumā noteiktajā kārtībā, 0,5% no Līgumcenas par katru kavējuma dienu, bet ne vairāk kā 10% no Līgumcenas.
   5. Ja Pasūtītājs izbeidz līgumu Izpildītāja vainas dēļ, Pasūtītājam ir tiesības prasīt no Izpildītāja līgumsodu 10% apmērā no neizpildīto Līgumā paredzēto Pakalpojuma vienību kopsummas.
   6. Izpildītājs atlīdzina Pasūtītājam visus tiešos zaudējumus, kas Pasūtītājam radušies būvniecības procesa laikā, ja to iemesls ir kļūdas un trūkumi izstrādātajā būvprojektā. Par šādiem zaudējumiem uzskatāmi, bet ne tikai, papildus būvdarbi, kas nav paredzēti būvprojektā, bet nepieciešami sekmīgai būvdarbu pabeigšanai, jebkuras pārbūves, projekta izmaiņas, izmaiņu saskaņošana un visi ar to saistītie izdevumi, kas radušies kļūdu dēļ projektā.
8. **Līguma papildināšana, grozīšana un darbības izbeigšana.**
   1. Jebkuri Līguma papildinājumi un grozījumi stājas spēkā tad, kad tie noformēti rakstveidā un ir abu Pušu parakstīti. Papildinājumi un grozījumi kļūst par Līguma neatņemamu sastāvdaļu.
   2. Puses ir tiesīgas veikt Līguma papildinājumus un grozījumus (tajā skaitā, pakalpojuma izpildes termiņš) tādā apmērā, kas neskar piedāvātā pakalpojuma Līgumcenas palielināšanu.
   3. Pusēm ir tiesības vienoties par Līgumā minēto Pakalpojumu izpildes termiņa pagarināšanu, ja Izpildītājs savlaicīgi ir rakstiski paziņojis Pasūtītājam par objektīviem apstākļiem, kas kavē Pakalpojuma izpildi, un Pasūtītājs piekrīt termiņa pagarināšanai. Par izpildes termiņa pagarināšanu Puses paraksta rakstisku vienošanos.
   4. Izpildītājam ir tiesības prasīt izbeigt Līguma darbību, ja Pasūtītājs nepamatoti, savlaicīgi un pienācīgi nav veicis maksājumus un līgumsods sasniedz 5 (piecus) % no Līgumcenas.
   5. Pasūtītājam ir tiesības prasīt izbeigt Līguma darbību, ja:
      1. Izpildītājs pārkāpj Līgumā noteiktos termiņus vairāk kā par 20 dienām;
      2. tiek konstatēts, ka Izpildītājs veic darbus neatbilstoši Tehniskajai specifikācijai – Darba uzdevumam vai citiem šā Līguma nosacījumiem;
      3. ir uzsākta Izpildītāja likvidācija vai reorganizācija, vai arī Izpildītājs ir atzīts par maksātnespējīgu;
      4. Izpildītāja līgumsods sasniedzis no 5 (piecus) % Līgumcenas.
   6. Līgums var tikt izbeigts tikai šajā Līgumā noteiktajā kārtībā vai Pusēm savstarpēji vienojoties.
9. **Autortiesības**
   1. Puses atzīst un vienojas, ka visa dokumentācija, kas tiek izstrādāta veicamā Pakalpojuma darbības laikā ir uzskatāma par Pasūtītāja īpašumu
   2. Pasūtītājam ir tiesības mainīt, pārstrādāt, dalīt daļās un publicēt Izpildītāja iesniegtos materiālus bez Izpildītāja atļaujas.
10. **Nepārvarama vara**
    1. Puses tiek atbrīvotas no atbildības par Līgumā paredzēto saistību neizpildīšanu vai nepienācīgu izpildi, ja tas saistīts ar nepārvaramas varas radītiem apstākļiem. Šāda nepārvaramā vara ietver sevī notikumus, kuri iziet ārpus Pušu kontroles un atbildības.
    2. Puse var atsaukties uz nepārvaramās varas radītajiem Līguma izpildes šķēršļiem tikai gadījumā, ja pirms tam ir izdarījusi visu iespējamo, lai tos novērstu.
    3. Pusei, kura cietusi no nepārvaramas varas, ir pienākums nekavējoties informēt otru Pusi.
    4. Informēšana notiek rakstveidā ne vēlāk kā 3 (trīs) dienu laikā pēc nepārvaramas varas apstākļu iestāšanās un ziņojumam jāpievieno izziņa, ko izsniegusi kompetenta iestāde un kas satur minēto apstākļu apstiprinājumu un raksturojumu.
    5. Ja Līguma turpmāka darbība nav iespējama, Puses sagatavo nodošanas — pieņemšanas aktu un Izpildītājs saņem samaksu par visu līdz tam paveikto Pakalpojuma daļu.
11. **Strīdu risināšana**

11.1 Jebkādus radušos strīdus Puses sākotnēji risina sarunu ceļā.

11.2. Ja Puses 20 (divdesmit) darba dienu laikā nespēj panākt vienošanos, tad tie tiek risināti saskaņā ar

Latvijas Republikas spēkā esošiem normatīviem aktiem.

1. **Konfidencialitāte**

12.1. Izpildītājam ir pienākums ievērot konfidencialitāti attiecībā uz Pasūtītāja vai būvuzņēmēja iesniegto

informāciju un dokumentāciju. Izpildītājs apņemas šo informāciju un dokumentāciju neizpaust trešajām personām, kuras nav saistītas ar Būvobjekta būvdarbu veikšanu vai uzraudzību.

* 1. Līguma konfidencialitātes noteikumiem nav laika ierobežojuma un uz tiem neattiecas Līguma darbības termini.

1. **Citi noteikumi**

13.1. Puses apliecina, ka tām ir saprotams Līguma saturs un nozīme, ka tās atzīst Līgumu par pareizu, un

abpusēji izdevīgu.

* 1. Šis Līgums ir saistošs Pasūtītājam un Izpildītājam, kā arī visām trešajām personām, kas likumīgi pārņem

Pušu tiesības un pienākumus.

13.3. Papildus Līgumam, Puses apņemas parakstīt arī citus nepieciešamos dokumentus un veikt visas darbības,

kas ir pamatotas un nepieciešamas, lai veicinātu Līguma pienācīgu izpildi.

* 1. Ja kāda no Pusēm maina savu juridisko adresi, pasta adresi vai bankas rekvizītus, tas ne vēlāk kā 5 (piecu) kalendāro dienu laikā rakstiski paziņo par to otrai Pusei.
  2. Līgums noslēgts 2 (divos) eksemplāros latviešu valodā. Katrai no Pusēm pienākas pa vienam Līguma eksemplāram.

1. **Pušu rekvizīti un paraksti**

**SIA „Siguldas slimnīca” \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Reģ.Nr. 40003124730 Reģ.Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese: Juridiskā adrese:

Lakstīgalas iela 13, Sigulda, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Siguldas novads, LV-2150 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banka: A/S SEB BANKA Banka:

Konta Nr. LV08UNLA0027800 09904 Konta Nr.

Banka: A/S Swedbank

Konta Nr. LV29HABA0551 0278 5459 7

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Valdes loceklis Valdis Siļķe